संपादकीय में कहा गया है, ‘‘ पाटिल को पता होना चाहिए कि भाजपा का नेता होना आम आदमी होने से अधिक आसान है। पेट्रोलियम उत्पादों की कीमत में इजाफे का सीधा असर खाद्यान्न, दूध, अंडे, सार्वजनिक परिवहन जैसे अन्य जरूरी चीजों के मूल्य पर पड़ता है।’’ शिवसेना ने भाजपा नीत सरकार पर चुनावी वायदे पूरे नहीं करने पर हमला किया। पार्टी ने कहा, ‘‘ वर्ष 2014 के आम चुनाव के दौरान नरेंद्र मोदी ने दो करोड़ नौकरियों का सृजन करने का वायदा किया था। इसके विपरीत, मोदी शासन में हर साल 20 लाख नौकरियां घट गईं।’’ पार्टी ने कहा, ‘‘मोदी सरकार जिस तरह से जीडीपी वृद्धि का प्रचार कर रही है, उसी तरह से उसे पेट्रोलियम उत्पादों की कीमतों में इजाफे का प्रचार भी करना चाहिए।’’